
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-06-12 Nr. 280-P-19
Vilnius

Posėdis įvyko 2013 m. birželio 12 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S. Jovaiša, G. Kirkilas, I. Šiaulienė, D. Teišerskytė, P. Žeimys.
Kitų dalyvių sąrašas pridedamas.
DARBOTVARKĖ:

1. Dėl Lietuvos pirmininkavimo Europos Sąjungos Tarybai klausimų derybinių aprašų.
2. Diskusija dėl būtinų priemonių, siekiant užtikrinti adekvačią ir operatyvią valstybės kibernetinės infrastruktūros apsaugą Lietuvos pirmininkavimo Europos Sąjungos Tarybai laikotarpiu.
1. SVARSTYTA: Dėl Lietuvos pirmininkavimo Europos Sąjungos Tarybai klausimų derybinių aprašų.
Kalbėjo: M. Bastys, V. Ramanavičius, A. Kumetaitienė, G. Čiurlionis.
NUSPRĘSTA: 
1. Priimti sprendimą dėl šių prioritetinių derybinių aprašų:

	Eil. Nr.
	Sąvado Nr.
	ES darbotvarkės klausimas
	Klausimo esmė
	Lietuvos pozicija ir derybinis lankstumas
	Seimo komiteto pozicija

	1.
	449 

(459)
	Reglamentas dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje

(teisėkūros iniciatyva)
	Pasiūlymu, kuris iš esmės peržiūri Elektroninio parašo Direktyvą, yra siekiama sustiprinti galiojančius teisės aktus ir išplėsti jų taikymo sritį: nustatyti elektroninės atpažinties ir elektroninių patikimumo užtikrinimo paslaugų (elektroninio parašo, elektroninių spaudų, elektroninės laiko žymos, elektroninių dokumentų, kvalifikuotų elektroninio pristatymo paslaugų, svetainės tapatumo nustatymų), skirtų elektroninėms operacijoms atlikti, taisykles, kuriomis siekiama užtikrinti tinkamą vidaus rinkos veikimą

Siektinas rezultatas LT pirmininkavimo metu:

Minimalus – pažangos ataskaita Taryboje. 

Maksimalus – susitarimas su EP pirmojo skaitymo metu.
	Lietuva pritaria pagrindiniams pasiūlymo tikslams: nustatyti elektroninės atpažinties ir patikimumo užtikrinimo paslaugų teisinio reguliavimo reikalavimus Europos Sąjungoje; sustiprinti galiojančius teisės aktus, išplėsti jų taikymo sritį ir nustatyti elektroninių spaudų, elektroninių laiko žymų, elektroninių dokumentų, elektroninių pristatymo paslaugų ir svetainių tapatumo nustatymo teisinę sistemą; didinti viešųjų ir privačių virtualiųjų paslaugų, elektroninio verslo ir elektroninės prekybos veiksmingumą Europos Sąjungoje.

Manome, kad siūlymas dėl teisės akto Reglamento formos yra optimaliausias pasirinkimas. Taip pat manome, kad šiuo pasiūlymu yra tikslinga išplėsti taikymo sritį, įtraukiant tam tikras pagalbines patikimumo užtikrinimo paslaugas (t.y. laiko žymos, elektroniniai spaudai, ilgalaikė informacijos apsauga, sertifikuotas elektroninių dokumentų pristatymas, elektroninių dokumentų priimtinumas ir svetainės tapatumo nustatymas).  
	Patvirtinti dosjė ir siūlyti pritarti 2013 m. gegužės 10 d. Susisiekimo ministerijos parengtai Lietuvos Respublikos pozicijai.

	2.
	450 (466)
	Pasiūlymas dėl Europos Parlamento ir Tarybos reglamento dėl transeuropinių telekomunikacijų tinklų gairių, kuriuo panaikinamas Sprendimas Nr. 1336/97/EB (teisėkūros iniciatyva)
	Europos Komisija 2011 m. spalio 19 d. pateikė planą, pagal kurį bus skirtos lėšos investicijoms į Europos transporto, energetikos ir skaitmeninių tinklų gerinimą. Pagal Europos infrastruktūros tinklų priemonę bus finansuojami projektai, kuriais siekiama sukurti trūkstamas pagrindinių Europos energetikos, transporto ir skaitmeninių tinklų jungtis. Pagal Europos infrastruktūros tinklų priemonę lėšos skiriamos trims sektoriams – energetikos, transporto ir informacinių ir ryšių technologijų. 

Pateiktame pasiūlyme dėl Europos Parlamento ir Tarybos reglamento, keičiančio sprendimą Nr. 1336/97/EB, dėl trans-Europinių telekomunikacijų tinklų gairių pateikiami telekomunikacijų srityje numatomų priemonių, susijusių su plačiajuosčio ryšio tinklais ir paslaugų infrastruktūra, tikslai, prioritetai ir bendrosios kryptys. Pasiūlyme numatyta, kad Europos Komisija atrinks, kurie projektai bus finansuojami pagal valstybėse narėse parengtus planavimo dokumentus dėl plačiajuosčio ryšio ir skaitmeninių paslaugų plėtros. Lėšos projektų finansavimui bus skiriamos pagal Europos infrastruktūros tinklų priemonę.  

Siektinas rezultatas LT pirmininkavimo metu – galutinis Tarybos susitarimas su EP.
	Pritariame pasiūlymui. Manome, kad ši iniciatyva yra būtina siekiant apjungti valstybių narių iniciatyvas, ypač kai to dėl įvairių priežasčių (pvz. lėšų trūkumo) negali užtikrinti valstybė narė ar jų grupė. Šio pasiūlymo įgyvendinti projektai sudarys galimybę stiprinti ir kurti Europinę pridėtinę vertę. Be to, paslaugų ir plačiajuosčio ryšio tinklo vystymas turi būti tarpusavyje susijęs ir abi kryptys plėtojamos lygiagrečiai, kadangi be tinkamos trans-Europinių paslaugų plėtros nebus pakankamai efektyviai panaudotos lėšos trans-Europiniams plačiajuosčio ryšio tinklams plėsti. Tačiau, atsižvelgiant į sumažintą finansavimą, LT pasisako už finansavimo skyrimą e. paslaugų infrastruktūros projektams.  
	Patvirtinti dosjė ir siūlyti pritarti 2013 m. gegužės 10 d. Susisiekimo ministerijos parengtai Lietuvos Respublikos pozicijai.


2. Priimti sprendimą dėl šių neprioritetinių derybinių aprašų:
	Nr.
	Sąvado nr.
	ES darbotvarkės klausimas
	Klausimo esmė
	Seimo komiteto pozicija

	1. 
	294
	Tarybos išvadų dėl Europos Sąjungos kibernetinio saugumo strategijos projektas (ne teisėkūros iniciatyva)
	Tarybos išvadomis bus pritarta Europos Sąjungos kibernetinio saugumo strategijai „Atvira, saugi ir patikima kibernetinė erdvė”. Šioje strategijoje pirmą kartą nustatoma ES vizija kibernetinio saugumo srityje ir siekiama:

· pasiekti kibernetinį atsparumą;

· radikaliai sumažinti elektroninių nusikaltimų skaičių;

· sukurti kibernetinės gynybos politiką ir pajėgumus, susijusius su bendra saugumo ir gynybos politika;

· plėtoti pramoninius ir technologinius išteklius kibernetiniam saugumui užtikrinti; 

· sukurti nuoseklią tarptautinę Europos Sąjungos kibernetinės erdvės politiką ir remti pagrindines ES vertybes.

Jei išvados nebus priimtos Airijos pirmininkavimo metu – LT sieks jas priimti  ir pradėti ES kibernetinio saugumo strategijos įgyvendinimą.
	Pritarti derybiniam aprašui


Pritarta bendru sutarimu.
2. SVARSTYTA: Diskusija dėl būtinų priemonių, siekiant užtikrinti adekvačią ir operatyvią valstybės kibernetinės infrastruktūros apsaugą Lietuvos pirmininkavimo Europos Sąjungos Tarybai laikotarpiu. 
Kalbėjo: M. Bastys, F. Dobrovolskis, R. Rainys, V. Vitkauskas, V. Misiukonienė, A. Juocevičius, R. Kalinauskas.

NUSPRĘSTA: 
Atsižvelgiant, jog nepatenkinama kibernetinio saugumo aplinka Lietuvoje tampa realia grėsme valstybės nacionaliniam saugumui,

pripažįstant, jog kibernetiniai incidentai (kibernetinės atakos, kibernetinis šnipinėjimas) gali kelti pavojų Lietuvos pirmininkavimo Europos Sąjungos Tarybai (toliau – Pirmininkavimas) eigai ir rezultatams,
siekiant stiprinti elektroninių ryšių tinklų ir informacijos saugumą, užtikrinti savalaikį, tinkamą ir efektyvų kibernetinių incidentų bei nusikaltimų tyrimą ir užkardymą, jų pasekmių likvidavimą,


siūlyti Lietuvos Respublikos Vyriausybei


nedelsiant:

1. Sudaryti Lietuvos kritinės infrastruktūros objektų sąrašą ir jį patvirtinti,

2. Įkurti Operatyvinį kibernetinės saugos štabą, į jo sudėtį įtraukiant ir privataus sektoriaus ekspertus,

3. Įvertinti Pirmininkavimo metu planuojamų naudoti elektroninių ryšių kanalų saugumą ir vientisumą bei nustatyti technologinių sprendimų panaudojimo galimybes nacionalinio elektroninių ryšių tinklo lygmenyje ginantis nuo kibernetinių atakų,
Pirmininkavimo metu:
1. Rytų Partnerystės kontekste aptarti galimus politinius instrumentus ir priemones efektyviam kibernetinio saugumo bendradarbiavimui užtikrinti,

2. Esant būtinybei, viešojo sektoriaus duomenų perdavimui maksimaliai efektyviai išnaudoti saugaus valstybinio duomenų perdavimo tinklo infrastruktūrą bei saugumo priemones,

3. Intensyviai ir operatyviai plėtoti bendradarbiavimą kibernetinio saugumo ir kibernetinės gynybos klausimais su ES valstybių narių atsakingomis institucijomis, taip pat Europos Sąjungos ir kitomis tarptautinėmis struktūromis (Europos tinklų ir infrastruktūrų saugumo agentūra ENISA, NATO ir t.t.),
artimiausioje ateityje:

1.
Apsispręsti dėl valstybinės kibernetinio saugumo politikos centralizavimo modelio,

2.
Atlikti institucijose sukauptos kibernetinio saugumo kompetencijos ir darbo patirties analizę ir įsteigti nacionalinį kibernetinio saugumo kompetencijos centrą,

3.
Iki 2014 m. Pavasario sesijos pradžios parengti ir pateikti Seimui svarstyti Elektroninės informacijos saugos (kibernetinio saugumo) įstatymo projektą,

4.
Stiprinti už kibernetinį saugumą atsakingų institucijų ir jų darbuotojų administracinius gebėjimus, plėsti tam skirtus resursus ir techninę bazę,

5.
Viešojo ir privataus sektoriaus bendradarbiavimo pagrindu, išnaudojant tiek profesines kompetencijas, tiek techninius resursus, nuosekliai kurti vieningą bendranacionalinę kibernetinio saugumo sistemą,

6.
Įtraukti Seimo Informacinės visuomenės plėtros komiteto pirmininką ir privataus sektoriaus atstovus (ekspertus) į Elektroninės informacijos saugos (kibernetinio saugumo) koordinavimo komisijos sudėtį.

7.
Skubiai stiprinti kibernetinio saugumo ir interneto inžinerijos specialistų universitetinį parengimą ir patvirtinti naujas tokio pobūdžio studijų programas.

Pritarta bendru sutarimu.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė
1

